borremynte
Store norske leksikon,Biologi,Planteriket,Dekkfrøete planter,Tofrøbladete planter,Leppeblomstordenen,Leppeblomstfamilien,Borremynteslekta
Borremynte er en urt i leppeblomstfamilien. Den er en 30 centimeter høy, flerårig plante med grov stengel, runde blad og nesten kuleformet, borrelignende blomsterstand med gulhvite blomster.
Borremynte er hjemmehørende i Europa, Nord-Amerika, Nord-Afrika og Sentral- og Vest-Asia. Den forekommer tilfeldig forvillet i Norge. Borremynte vokser på tørr, steinet mark. Den er tilfeldig innført på avfallsplasser. Bruk Borremynte er først og fremst kjent som medisinplante, men har fra gammel tid også blitt brukt til å smaksette øl, brennevin og sukkertøy. Avkok av planten kan brukes til urtete. Historie Borremyntens helbredende kraft har vært kjent siden oldtiden, og urten blir omtalt både av gamle grekere og gamle egyptere, og er også kjent innen ayurveda-medisinen i India. Innen folkemedisinen har borremynte blitt brukt mot blant annet hoste, eksem, hundegalskap, slangebitt og alle former for forgiftning. Planten skulle i tillegg holde onde makter borte. Les mer i Store norske leksikon leppeblomstfamilien